Publicado en el 05/07/2016

# [Es presenta el projecte europeu Bio4ECO al Centre Tecnològic Forestal de Catalunya (CTFC)](http://www.notasdeprensa.es)

## El projecte sobre polítiques bioenergètiques regionals sostenibles té com a principal objectiu la reducció de la dependència dels combustibles sòlids per ofmetnar l'ús de matèries primeres naturals com a font d'energia. En la seva presentació inicial hi han participat un total de 8 països europeus
Vuit regions i països europeus volen potenciar el paper del sector agrícola i forestal en la bioeconomia

 Aquest matí s’ha fet la reunió inicial del projecte Bio4ECO al Centre Tecnològic Forestal de Catalunya (CTFC), un projecte europeu sobre polítiques bioenergètiques regionals sostenibles i el potencial de creixement de la bioeconomia. La prioritat del projecte és reduir la dependència actual dels combustibles sòlids i fomentar l’ús de matèries primeres naturals com a font d’energia o com a base per a la creació de nous productes i processos.   El projecte, liderat des de Catalunya a través del Departament d’Agricultura, Ramaderia, Pesca i Alimentació (DARP) i el CTFC, té com a objectiu millorar els processos i les polítiques regionals i nacionals per abordar la transició cap a una economia baixa en emissions de carboni, i incrementar l’ús de les energies renovables (especialment la biomassa forestal i agrícola) i l’eficiència energètica dels edificis.   El projecte va en línia amb el desenvolupament i la implementació de l’Estratègia catalana, promoguda pel Govern, per promoure l’aprofitament energètic de la biomassa forestal i agrícola, una peça essencial en el marc de la bioeconomia i la reducció de les emissions de carboni.   Catalunya té un gran potencial en biomassa forestal, i es vol arribar a l’objectiu de multiplicar per 2,5 el consum de biomassa per a energia.   Durant avui i demà, representants dels governs d’Eslovènia, Bulgària, Itàlia, Romania, Karèlia i Letònia i dels municipis de França presentaran els seus objectius regionals i coneixeran les implicacions del sector primari en l’estratègia de bioeconomia en el context mediterrani.   La trobada es complementarà amb visites a diferents aprofitaments locals de biomassa al Berguedà i a la zona industrial de Barcelona.   Podreu trobar-ne més informació al web del Departament www.gencat.cat/agricultura. El contingut d and #39;aquest comunicat va ser publicat primer en la web de la Generalitat de Catalunya

**Datos de contacto:**

Nota de prensa publicada en: [https://www.notasdeprensa.es/es-presenta-el-projecte-europeu-bio4eco-al](http://www.notasdeprensa.es/educalivecom-disfruta-de-cursos-presenciales-y-clases-particulares-a-traves-de-internet)

Categorias: Internacional Cataluña Ecología Industria Alimentaria Innovación Tecnológica Sector Energético



[**http://www.notasdeprensa.es**](http://www.notasdeprensa.es)